Visit Site
Recommended byColombia
‘మన్మథుడు 2’లోని ‘ఈ మాయలో..’ పాటతో నాగార్జున ఆదివారం అదిరిపోయే ఎంట్రీ ఇచ్చారు. వచ్చీ రాగానే మన టీవీ అంటూ కంటెస్టెంట్లను పలకరించారు. అమ్మాయిల్లో చాలా మంది చీరలు కట్టుకుని రావడంతో నాగార్జున కాంప్లిమెంట్లు ఇచ్చేశారు. ‘‘చీరలంటే నాకు చాలా ఇష్టం’’ అంటూ హౌజ్‌లో జోష్ నింపారు. ఆ తరవాత షో అంతా ఎంతో సరదాగా, జాలీగా సాగింది. ఈ మధ్యలో ఆ నలుగురిలో ముగ్గురిని సేఫ్ జోన్‌లో వేస్తూ వెళ్లారు.
గుడ్.. యావరేజ్.. బ్యాడ్
హౌజ్‌మేట్స్‌కి హోస్ట్ నాగార్జున ఒక వెరైటీ టాస్క్ ఇచ్చారు. స్టోర్ రూమ్‌లో ఉన్న మూడు బౌల్స్, కలర్ పేపర్స్ తీసుకురమ్మని అలీకి నాగార్జున సూచించారు. ఆయన వెళ్లి తీసుకొచ్చారు. 15 మంది హౌజ్‌మేట్స్‌కి మూడు రంగుల పేపర్లు ఇచ్చారు. వీటిలో ఒక్కో పేపర్‌పై గుడ్, యావరేజ్, బ్యాడ్ అనిపించే ఒక్కొక్క కంటెస్టెంట్ పేరు రాయాలని సూచించారు. తమ పేర్లు వీటిలో రాయకూడదని కండిషన్ పెట్టారు. ఇలా ఒక్కో కంటెస్టెంట్ వారికి గుడ్, యావరేజ్, బ్యాడ్ అనిపించే కంటెస్టెంట్ల పేర్లు పేపర్లపై రాసి క్యాటగిరీ ప్రకారం ఒక్కో బౌల్‌లో వేశారు.
పాట.. ఆట..
మళ్లీ అలీని స్టోర్ రూమ్‌కి వెళ్లి అక్కడున్న చిట్టీల బౌల్‌ను తీసుకురావాలని నాగార్జున సూచించారు. అలీ అలానే చేశారు. అది డంబ్ షెరాజ్ టాస్క్. ఇప్పుడు 15 మంది కంటెస్టెంట్లను ఐదుగురు చొప్పున మూడు గ్రూపులుగా విడిపోవాలని నాగార్జున సూచించారు. ఒక్కో గ్రూపు నుంచి ఒకరిని యాక్టర్‌గా ఎంపిక చేసుకోవాలని చెప్పారు. ఇలా రోహిణి, వితికా, శ్రీముఖి ఒక్కో గ్రూపు నుంచి యాక్టర్లుగా ఎంపికయ్యారు. వీరిలో ఒకరు వచ్చి బౌల్‌లో ఉన్న చిట్టీని తీసి దానిమీద రాసున్న పాట పేరును చూసి కెమెరాకు చూపించాలి. కానీ, టీమ్ మెంబర్స్‌కు మాత్రం చూపించకూడదు. ఈ పాటను నోరు మెదపకుండా కేవలం యాక్షన్‌తోనే చెప్పాలి. ఈ పాటను పసిగట్టి టీమ్ మెంబర్స్ చెప్పాలి. టైమ్ లిమిట్ ఉంటుంది. ఒక్కొక్కరికి ఐదు పాటలు.
Also Read: ‘బిగ్ బాస్’ సీజన్ 3.. అన్ని ఎపిసోడ్‌లు ఒకే చోట!
ఈ టాస్క్‌లో మంచి ఫన్ జనరేట్ అయ్యింది. మొదటిగా రోహిణి వచ్చింది. తన యాక్టింగ్ స్కిల్స్‌తో నాలుగు పాటలను తన టీమ్ మెంబర్స్ గుర్తుపట్టేలా చేసింది. ఆ తరవాత వితికా షెరు, శ్రీముఖి కూడా నాలుగు పాటలను మాత్రమే గుర్తుపట్టేలా చేయగలిగారు. మార్కుల ఆధారంగా రోహిణి టీమ్‌‌ను నాగార్జున విజేతగా ప్రకటించారు. అయితే, రోహిణి టాస్క్ పూర్తయిన వెంటనే ఎలిమినేషన్‌కు నామినేట్ అయినవాళ్లలో ఒకరిని నాగార్జున సేఫ్ జోన్‌లో వేశారు. నలుగురిలో సేఫ్‌లోకి వెళ్లిన మొదటి కంటెస్టెంట్ రాహుల్. ఆ తరవాత వితికా షెరు పేరును ప్రకటించారు. దీంతో జాఫర్, హేమ డేంజర్ జోన్‌లో మిగిలారు.
మూడు గ్రూపుల పాటల టాస్క్‌లు అయిపోయిన తరవాత ఎపిసోడ్ ప్రారంభంలో ఇచ్చిన ‘‘గుడ్.. యావరేజ్.. బ్యాడ్’’ టాస్క్‌ ఫలితాన్ని నాగార్జున ప్రకటించారు. హౌజ్‌మేట్స్‌లో ఎక్కువ మంది బాబా భాస్కర్‌కు ‘‘గుడ్’’ అని ఓటు వేశారు. యావరేజ్‌గా జాఫర్‌‌ పేరు రాశారు. ఇక బ్యాడ్ అని ఎక్కువ మంది హేమ పేరు రాశారు. హౌజ్‌లో ఉన్న వారే కాకుండా ప్రేక్షకుల్లో ఎక్కువ మంది హేమను ఎలిమినేట్ చేస్తూ ఓట్లు వేశారని నాగార్జున డైరెక్ట్‌గా ప్రకటించేశారు. మొత్తం 1.30 కోట్ల మంది ఓటు వేయగా.. వీరిలో తక్కువ మంది హేమకు ఓటేశారు. దీంతో హేమ ఇంట్లో నుంచి బయటికి వచ్చేశారు.
బయటికి వచ్చిన తరవాత హేమను నాగార్జున ఒక ప్రశ్న అడిగారు. హౌజ్‌లో ప్రస్తుతం ఉన్న కంటెస్టెంట్లలో విన్నింగ్ ఎవరు? కన్నింగ్ ఎవరు? అని. విన్నర్‌లు శ్రీముఖి, బాబా భాస్కర్ అని హేమ చెప్పారు. అయితే, కన్నింగ్ లేరని.. అందరూ మంచి వాళ్లే అని కితాబు ఇచ్చారు. ఆ తరవాత మన టీవీ ద్వారా హౌజ్‌లో ఉన్నవారితో హేమను నాగార్జున మాట్లాడించారు. అందరికీ హేమ కొన్ని సలహాలు సూచనులు ఇచ్చారు.
తమన్నా వైల్డ్ కార్డ్ ఎంట్రీ..
హౌజ్‌లో నుంచి హేమ ఎలిమినేట్ అయినా మళ్లీ 15 మంది కంటెస్టెంట్లు అయ్యారు. ప్రముఖ ట్రాన్స్‌జెండర్ తమన్నా సింహాద్రి వైల్డ్ కార్డ్ ఎంట్రీ ఇచ్చారు. ఆమెను నాగార్జున 15వ కంటెస్టెంట్‌గా పరిచయం చేశారు. మైక్ అందుకున్న తమన్నా.. తన కల నెరవేరిందని చెప్పారు. ట్రాన్స్‌జెండర్‌ను అయిన తనకు అవకాశం ఇచ్చినందుకు థ్యాంక్స్ చెప్పారు. తానేంటో నిరూపించుకుంటానని.. హౌజ్‌లో చివరి వరకు ఉంటానని అన్నారు. బయటికి వచ్చాక రెండు తెలుగు రాష్ట్రాల ప్రజలను తన కుటుంబం చేసుకుంటానని కాన్ఫిడెంట్‌గా చెప్పారు. అయితే, ప్రస్తుతం తమన్నాను హౌజ్‌లోకి పంపలేదు. బిగ్ బాస్ చెప్పినప్పుడు హౌజ్‌లోకి వెళ్లాలని, అప్పటి వరకు వేచి చూడాలని తమన్నాకు నాగార్జున చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.